**Marcos Pérez Jiménez** (født 25. april 1914 i Michelena i Táchira i Venezuela, død 20. september 2001 i Alcobendas ved Madrid i  Spania) var en militæroffiser og politiker fra Venezuela. Han satt som president i Venezuela fra 1952 til 1958.

Liv og virke
------------

### Bakgrunn

Hans far, Juan Pérez Bustamante, var en bonde og hans mor, Adela Jiménez de Pérez, var utdannet skolelærer. Pérez Jiménez gikk på skole i hjembyen og i Colombia.

### Karriere

I 1934 ble han uteksaminert fra Academia Militar de Venezuela, som den beste fra klassen sin. Han har senere studert ved militære høyskoler i Peru.

I 1945 deltok Pérez Jiménez i et statskupp som gjorde at partiet Democratic Action og partiets grunnlegger, Rómulo Betancourt, ble innsatt som president for den revolusjonære regjeringensjuntaen. På grunn av frykt for store kutt i lønnen for militært personell, reduksjon og manglende modernisering av hæren og utstyr ledet Pérez Jiménez i samarbeid med oberstløytnant Carlos Delgado Chalbaud å iscenesette et annet kupp i 1948.

### President

Militærjuntaen gjennomførte et valg i 1952. Da de foreløpige resultatene viste at opposisjonslederen ville vinne valget, suspenderte juntaen valget og gjorde Pérez til provisorisk president den 2. desember 1952. Han ble innsatt som president den 19. april 1953. Kort tid etterpå innførte han en grunnlov som ga ham diktatorisk makt.

Pérez Jiménez endret navnet på landet fra «Estados Unidos de Venezuela» (Venezuelas Forente Stater) som hadde vært navnet på landet siden 1864, til «Republikken Venezuela». Dette navnet skulle forbli nasjonens land til 1999, da navnet ble endret igjen. I løpet av sin regjeringstid, foretok Pérez Jiménez mange infrastrukturprosjekter, herunder bygging av veier, broer, offentlige bygninger, store offentlige boligkomplekser og det symbolske Humboldt Hotel med utsikt over Caracas. Økonomien i Venezuela utviklet seg kraftig i løpet av hans periode. 

Som de fleste diktatorer var Marcos Pérez Jiménez ikke tolerant for kritikk, og hans regjering forfulgte hensynsløst og de undertrykte medlemmer av opposisjonen som vågde å tale mot regimet. Motstandere av regimet hans ble anklaget for å være kommunister og ble ofte behandlet brutalt. Mens Pérez var president i Venezuela, tildelte regjeringen i USA ham den amerikanske medaljen Legion of Merit.

Pérez Jiménez gjennomførte et valg i 1957. Marcos Pérez Jiménez vant dette valget med en stor margin, men klare beviser indikerer at valget åpenlyst var rigget. I januar 1958 var det en generell oppstand og, med opptøyer i gatene, forlot Pérez Jiménez landet. 

### Etter tiden som president

Han flyttet til Den dominikanske republikk, og deretter til Miami i USA, hvor han bodde frem til 1963, da han ble utlevert til Venezuela etter gjentatte anklager om underslag av 200.000.000 dollar i løpet av sin presidentperiode. 

Ved hans ankomst i Venezuela ble han fengslet frem til rettssaken, som ikke fant sted før etter ytterligere fem år. Han ble dømt for anklagene mot ham, men dommen ble omgjort og han ble deretter forvist til Spania. 

Pérez hadde fire døtre sammen med sin kone, Flor Chalbaud, og en datter med Marita Lorenz.

Marcos Pérez Jiménez døde i Alcobendas, Madrid, Spania, i en alder av 87 år, i 2001.

Referanser
----------

1. 1 2   Encyclopædia Britannica Online, oppført som Marcos Perez Jimenez, Encyclopædia Britannica Online-ID biography/Marcos-Perez-Jimenez, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 118739956, besøkt 14. august 2015[Hentet fra Wikidata]
3. 1 2   Munzinger Personen, oppført som Marcos Perez Jimenez, Munzinger IBA 00000006024, besøkt 9. oktober 2017[Hentet fra Wikidata]
4. ↑   Autorités BnF, BNF-ID 124677093[Hentet fra Wikidata]
5. ↑   Gran Enciclopèdia Catalana, Gran Enciclopèdia Catalana-ID 0050302[Hentet fra Wikidata]
6. ↑   «DECRETO de 12 de octubre de 1956 por el que se concede el Collar de la Orden de Isabel la Católica al General Marcos Pérez Jiménez, Presidente de la República de Venezuela», hefte 287, side(r) 6481-6482, publisert i Boletín Oficial del Estado, utgitt 13. oktober 1956[Hentet fra Wikidata]
7. ↑   BOE ID BOE-A-1956-14259[Hentet fra Wikidata]
8. ↑   www.ordens.presidencia.pt[Hentet fra Wikidata]

| * v
* d
* r
Venezuelas presidenter |
| --- |
| 
* Mendoza
* Bolívar
* Bolívar
* Páez
* Narvarte
* Vargas
* Mariño
* Carreño
* Vargas
* Narvarte
* Carreño
* Soublette
* Páez
* Soublette
* J.T. Monagas
* J. G. Monagas
* J. T. Monagas
* Gual
* J. Castro
* Gual
* Tovar
* Gual
* Páez
* Falcón
* Falcón
* Bruzual
* Villegas
* Monagas
* Villegas
* Guzmán
* Guzmán
* Linares
* Varela
* Guzmán
* Guzmán
* Guzmán
* Crespo
* Guzmán
* H. López
* Rojas
* Andueza
* Villegas
* Crespo
* Crespo
* Andrade
* C. Castro
* Gómez
* Márques
* Gómez
* J. Pérez
* Gómez
* E. López
* E. López
* Medina
* Betancourt
* Gallegos
* Chalbaud
* Flamerich
* Jiménez
* Larrazábal
* Sanabria
* Betancourt
* Leoni
* Caldera
* C. Pérez
* Herrera
* Lusinchi
* C. Pérez
* Barreto
* Velásquez
* Caldera
* Chávez
* Carmona
* Cabello
* Chávez
* Chávez
* Maduro

 |  |
| 
* Detaljert liste

 |


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Munzinger (iba)
 |